श्रद्धा के पिता बोले- आफताब को सजा मिलने के बाद ही बेटी का अंतिम संस्कार करूंगा
Delhi Shraddha Walker Murder Case - श्रद्धा मर्डर केस में दिल्ली पुलिस ने आफताब पूनावाला पर लगे आरोपों को लेकर कोर्ट में सोमवार को अपनी दलीलें पूरी कर लीं। वहीं, आफताब के वकील ने कोर्ट में अपना पक्ष रखने के लिए समय मांगा है।
श्रद्धा मर्डर केस में दिल्ली पुलिस ने आफताब पूनावाला पर लगे आरोपों को लेकर कोर्ट में सोमवार को अपनी दलीलें पूरी कर लीं। वहीं, आफताब के वकील ने कोर्ट में अपना पक्ष रखने के लिए समय मांगा है। मामले में अगली सुनवाई 25 मार्च को होगी।
उधर, श्रद्धा के पिता विजय ने कहा कि मेरी बेटी की हत्या को मई में एक साल पूरा हो जाएगा। मैंने अब तक उसका अंतिम संस्कार नहीं किया है। आफताब को मौत की सजा मिलने के बाद ही मैं श्रद्धा का अंतिम संस्कार करूंगा।
पुलिस के वकील ने कहा- सबूतों से आरोप साबित हुए
न्यूज एजेंसी ANI के मुताबिक, दिल्ली पुलिस ने साकेत कोर्ट में आफताब पर लगे आरोपों को लेकर अपनी दलीलें पूरी कर लीं। कोर्ट में दिल्ली पुलिस की ओर से स्पेशल पब्लिक प्रॉस्टिक्यूटर अमित प्रसाद और मधुकर पांडे पेश हुए। अमित ने कहा कि ठोस सबूतों के आधार पर पूरी वारदात साबित हुई है। आरोपी ने पहले श्रद्धा की हत्या की बाद में उसके शव के टुकड़े कर दिए।
आरोपी आफताब की ओर से कोर्ट में पेश हुए वकील जावेद हुसैन ने इन दलीलों का जवाब देने के लिए वक्त मांगा। इसके बाद एजिशनल जज मनीष खुराना कक्कर ने मामले में आगे की सुनवाई के लिए 25 मार्च की तारीख तय की। मामले की सुनवाई के दौरान विजय वालकर भी मौजूद रहे।
श्रद्धा के पिता बोले- आफताब को मौत की सजा मिले
उधर, कोर्ट में पुलिस की दलीलें पूरी होने के बाद श्रद्धा के पिता विजय ने सोमवार को कहा कि मेरी बेटी की हत्या को मई में एक साल पूरा हो जाएगा, लेकिन अभी तक मैं उसका अंतिम संस्कार नहीं कर पाया हूं। आफताब को मौत की सजा मिलने के बाद ही मैं बेटी का अंतिम संस्कार करूंगा।
विजय ने बताया कि मेरी बेटी की शरीर के टुकड़े केस खत्म होने के बाद भी उन्हें सौंपे जाएंगे, लेकिन मुकदमा कब खत्म होगा और कब मैं अपनी बेटी का अंतिम संस्कार कब कर सकूंगा यह अभी भी एक सवाल है।
वहीं, विजय वालकर की वकील सीमा कुशवाहा ने कहा कि निर्भया केस को खत्म होने में सात साल लग गए थे। इस मामले को पूरा होने में उतना वक्त नहीं लगना चाहिए। आफताब को साकेत कोर्ट में पेश किया गया।
2 नवंबर को हुई थी आफताब की गिरफ्तारी
आफताब पर आरोप है कि उसने मई 2022 में अपनी लिव इन पार्टनर श्रद्धा वालकर की गला घोंटकर हत्या की। बाद में उसके शरीर के 35 टुकड़े कर फ्रिज में रखे। फिर उन्हें जंगल में फेंक दिया। दिल्ली पुलिस ने 12 नवंबर 2022 को उसे गिरफ्तार किया था। 24 जनवरी को पुलिस ने इस मामले में आफताब के खिलाफ 6,629 पन्नों की चार्जशीट दाखिल की थी।
बता दें कि जांच के दौरान दिल्ली पुलिस ने आफताब का नार्को और पॉलीग्राफ टेस्ट किया था, जिसमें उसने श्रद्धा की हत्या करने की बात स्वीकार की थी। मामले में पुलिस ने 150 से ज्यादा गवाहों के बयान दर्ज किए। पुलिस ने आफताब का वाइस सैंपल भी रिकॉर्ड किया था।
श्रद्धा मर्डर केस से जुड़ी अन्य खबरें भी पढ़ें...
पहली बार सामने आए श्रद्धा के पिता विकास वालकर, बोले- आफताब को फांसी मिले
श्रद्धा वालकर के पिता विकास वालकर पहली बार मीडिया के सामने आए। उन्होंने कहा कि अभी जांच सही चल रही है, लेकिन वसई, तुलिंज थानों की पुलिस पहले इस मामले को गंभीरता से लेती तो शायद मेरी बेटी की जान बच सकती थी। विकास ने कहा- मैं नहीं चाहता जैसा मेरी बेटी के साथ हुआ वैसा किसी और के साथ हो। मैं अपनी बेटी के लिए न्याय चाहता हूं, इसलिए उसके हत्यारे आफताब को फांसी मिले। पढ़ें पूरी खबर...
आफताब की नई गर्लफ्रेंड ने बताया- दो बार उसके घर गई
श्रद्धा मर्डर केस में बीते दिनों आफताब की नई गर्लफ्रेंड सामने आई। उसने दावा किया कि श्रद्धा के मर्डर या उसके टुकड़ों से उसका कोई लेना-देना नहीं है। लड़की ने बताया कि जब वह आफताब से मिलने उसके घर आती थी, तो उसे अंदाजा भी नहीं था कि आफताब ने इसी घर में श्रद्धा की लाश के टुकड़े रखे थे। मई में श्रद्धा के मर्डर के बाद आफताब ने इस नई लड़की को डेट करना शुरू किया था। पूरी खबर यहां पढ़ें...